Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 2 Pv 601/11/2202	Galanta, 24.1.2012
EEČ : 2-17-3-2012

U Z N E S E N I E

Trestná vec:	obvinená XXXXX  
Prečin:	ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Galanta
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: Praha
	trvalé bydlisko: XXXXX
Skutková veta:
1/ ako matka maloletej dcéry XXXXX, XXXXX, žiačky Základnej školy Ágostona Pongrácza v obci Neded č. 964, umožnila jej neúčasť na vyučovacom procese, čím táto vymeškala v období mesiacov september, október a november školského roku 2011/2012 celkom 183 neospravedlnených vyučovacích hodín, pričom opatrenia zo strany Základnej školy Ágostona Pongrácza v obci Neded, neviedli k zabezpečeniu riadnej a pravidelnej školskej dochádzky, 

2/ ako matka maloletej dcéry XXXXX, XXXXX žiačky Základnej školy Ágostona Pongrácza v obci Neded č. 964, umožnila jej neúčasť na vyučovacom procese, čím táto vymeškala v období mesiacov september a október školského roku 2011/2012 celkom 110 neospravedlnených vyučovacích hodín, pričom opatrenia zo strany Základnej školy Ágostona Pongrácza v obci Neded, neviedli k zabezpečeniu riadnej a pravidelnej školskej dochádzky, 

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
18 mesiacov
Z priloženého spisového materialu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka Okresného riaditeľstva PZ Galanta, Obvodné oddelenie PZ Vlčany ČVS:ORP-713/VL-SA-2011 zo dňa 25.11.2011 bolo
                                                            - 2 -

 vznesené obvinenie XXXXX za prečin ohrozovania mravnej výchovy mládeže podľa § 211 odsek 1 písmeno b/ Trestného  zákona na tom skutkovom základe ako je to uvedené v bode 1/ výrokovej časti tohto uznesenia. 

          Uznesením povereného príslušníka Okresného riaditeľstva PZ Galanta, Obvodné oddelenie PZ Vlčany ČVS:ORP-714/VL-SA-2011 zo dňa 25.11.2011 bolo  vznesené obvinenie XXXXX za prečin ohrozovania mravnej výchovy mládeže podľa § 211 odsek 1 písmeno b/ Trestného  zákona na tom skutkovom základe ako je to uvedené v bode 2/ výrokovej časti tohto uznesenia. 

          Uznesením povereného príslušníka Okresného riaditeľstva PZ Galanta, Obvodné oddelenie PZ Vlčany ČVS:ORP-713/VL-SA-2011 zo dňa 25.11.2011 boli vyššie uvedené trestné veci spojené na spoločné konanie vedené pod ČVS:ORP-713/VL-SA-2011.

          Po preskúmaní spisového materiálu som dospela k záveru, že v predmetnej veci sú splnené zákonné podmienky na rozhodnutie o podmienečnom zastavení trestného stíhania podľa § 216  Tr. por., podľa ktorého je možné podmienečne zastaviť trestné stíhanie v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, ak obvinený s týmto postupom súhlasí, vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, nahradil škodu, ak bola činom spôsobená, alebo s poškodeným uzavrel o jej náhrade dohodu alebo urobil iné potrebné opatrenia na jej náhradu a vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

	V predmetnej veci sa obvinená XXXXX k  spáchaniu skutkov priznala, svoje činy oľutovala a výslovne súhlasila s tým, aby prokurátor trestné stíhanie proti nej podmienečne zastavil. Vo svojej výpovedi priznala, že o záškoláctve dcér vedela. Na svoju obranu však uviedla, že dcéry do školy nechodili, pretože mali vši. K lekárovi s deťmi neišla, nakoľko nemala vedomosť, že s takýmto problémom sa chodí k lekárovi a zadovažuje sa i potvrdenie od lekára, ktoré sa následne predkladá v škole. Okrem vlastného priznania je trestná činnosť menovanej preukázaná i výsluchom svedka XXXXX ako aj ostatným spisovým materiálom  nachádzajúcim sa vo vyšetrovacom spise. 
  
	Obvinená je  stíhaná za ohrozovanie mravnej výchovy mládeže podľa § 211 ods. 1 písm. b) Trestného zákona, ktorého horná hranica trestnej sadzby predstavuje dva roky. Obvinená doposiaľ súdom trestaná nebola.  V evidencii priestupkov Obvodného úradu v Galante nemá záznam. Z miesta trvalého bydliska je kladne hodnotená. 

	Súčasne som podľa § 216 ods. 2 Trestného poriadku stanovila  obvinenej skúšobnú dobu v trvaní 1,5 (jeden a pól ) roka, počas plynutia ktorej jej neukladám žiadne primerané obmedzenia ani povinnosti smerujúce k tomu, aby viedla riadny život alebo aby sa zdržala činnosti, ktorá viedla k spáchaniu skutku. Skúšobná doba začne plynúť od právoplatnosti tohto uznesenia.
                                                          - 3 - 

	  Pokiaľ obvinená v priebehu skúšobnej doby povedie riadny život a splní tým podmienky uvedené v § 217 ods. 1 Tr. por.,  rozhodnem, že sa osvedčila. Inak  rozhodnem, a to aj počas skúšobnej doby, že sa v trestnom stíhaní pokračuje.

	Vzhľadom na vyššie uvedené skutočnosti som rozhodla tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Lívia Poluchová
prokurátorka